CELEX: 32017R1224
Language: mt
Date: 2017-07-06 00:00:00
Title: Regolament tal-Kummissjoni (UE) 2017/1224 tas-6 ta' Lulju 2017 li jemenda l-Anness V tar-Regolament (KE) Nru 1223/2009 tal-Parlament Ewropew u tal-Kunsill dwar il-prodotti kożmetiċi (Test b'rilevanza għaż-ŻEE. )

7.7.2017   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 174/16
               
            REGOLAMENT TAL-KUMMISSJONI (UE) 2017/1224
      tas-6 ta' Lulju 2017
      li jemenda l-Anness V tar-Regolament (KE) Nru 1223/2009 tal-Parlament Ewropew u tal-Kunsill dwar il-prodotti kożmetiċi
      (Test b'rilevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament (KE) Nru 1223/2009 tal-Parlament Ewropew u tal-Kunsill tat-30 ta' Novembru 2009 dwar il-prodotti kożmetiċi (1), u b'mod partikulari l-Artikolu 31(1) tiegħu,
      Billi:
      
                  (1)
               
               
                  Is-sustanza 2-metil-2H-isotijażol-3-on, li ngħatat l-isem ta “Metilisotijażolinon” fin-Nomenklatura Internazzjonali tal-Ingredjenti Kożmetiċi (l-INCI) u n-numru CAS 2682-20-4, bħalissa hija awtorizzata bħala preżervattiv fil-prodotti kożmetiċi li jitlaħalħu f'konċentrazzjoni ta' sa 0,01 % ta' piż skont il-piż (100 ppm) permezz tal-entrata 57 tal-Anness V tar-Regolament (KE) Nru 1223/2009.
               
            
                  (2)
               
               
                  Il-Kumitat Xjentifiku dwar is-Sikurezza tal-Konsumatur adotta opinjoni dwar is-sikurezza tal-metilisotijażolinon fil-15 ta' Diċembru 2015 (2). Il-Kumitat Xjentifiku dwar is-Sikurezza tal-Konsumatur wasal għall-konklużjoni li, għall-prodotti kożmetiċi li jitlaħalħu, konċentrazzjoni ta' metilisotijażolinon ta' sa 0,0015 % (15 ppm) hija kkunsidrata bħala sikura għall-konsumatur mil-lat tal-induzzjoni ta' allerġija b'riżultat ta' kuntatt.
               
            
                  (3)
               
               
                  Fid-dawl ta' dik l-opinjoni tal-Kumitat Xjentifiku dwar is-Sikurezza tal-Konsumatur, huwa importanti li jiġi indirizzat l-ammont ogħla ta' allerġiji kkawżati mill-metilisotijażolinon u għalhekk dik is-sustanza għandha tiġi ristretta aktar fil-prodotti li jitlaħalħu.
               
            
                  (4)
               
               
                  Għalhekk jenħtieġ li r-Regolament (KE) Nru 1223/2009 jiġi emendat skont dan.
               
            
                  (5)
               
               
                  Jenħtieġ li l-industrija tingħata perjodu raġonevoli taż-żmien biex tagħmel l-aġġustamenti meħtieġa fil-formulazzjonijiet tal-prodotti minħabba t-tqegħid tagħhom fis-suq u biex tirtira l-prodotti mhux konformi mis-suq.
               
            
                  (6)
               
               
                  Il-miżuri previsti f'dan ir-Regolament huma skont l-opinjoni tal-Kumitat Permanenti dwar il-Prodotti Kożmetiċi,
               
            ADOTTAT DAN IR-REGOLAMENT:
      Artikolu 1
      L-Anness V tar-Regolament (KE) Nru 1223/2009 huwa emendat skont l-Anness ta' dan ir-Regolament.
      Artikolu 2
      Mis-27 ta' Jannar 2018 il-prodotti kożmetiċi li jikkonformaw ma' dan ir-Regolament biss għandhom jitqiegħdu fis-suq tal-Unjoni.
      Mis-27 ta' April 2018 il-prodotti kożmetiċi li jikkonformaw ma' dan ir-Regolament biss għandhom ikunu disponibbli fis-suq tal-Unjoni.
      Artikolu 3
      Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, is-6 ta' Lulju 2017.
         
            
               Għall-Kummissjoni
            
            
               Il-President
            
            Jean-Claude JUNCKER
         
      
      
         (1)  ĠU L 342, 22.12.2009, p. 59.
      
         (2)  Id-dokument SCCS/1557/15 (it-III sottomissjoni).
      
         ANNESS
         L-entrata 57 fl-Anness V tar-Regolament (KE) Nru 1223/2009 qed tinbidel b'dan li ġej:
         
            
                        Referenzi ta' referenza
                     
                     
                        Identifikazzjoni tas-sustanza
                     
                     
                        Kundizzjonijiet
                     
                     
                        Liema kliem għandu jintuża fil-kundizzjonijiet tal-użu u t-twissijiet
                     
                  
                        Isem kimiku/INN
                     
                     
                        Isem tal-Glossarju ta' Ingredjenti Komuni
                     
                     
                        Numru CAS
                     
                     
                        Numru KE
                     
                     
                        Tip ta' prodott, Partijiet tal-ġisem
                     
                     
                        Konċentrazzjoni massima fil-preparazzjoni lesta għall-użu
                     
                     
                        Oħrajn
                     
                     
                         
                     
                  
                        a
                     
                     
                        b
                     
                     
                        c
                     
                     
                        d
                     
                     
                        e
                     
                     
                        f
                     
                     
                        g
                     
                     
                        h
                     
                     
                        i
                     
                  
                        “57
                     
                     
                        2-metil-2H-isotijażol-3-on
                     
                     
                        Metilisotijażolinon (*1)
                        
                     
                     
                        2682-20-4
                     
                     
                        220-239-6
                     
                     
                        Prodotti li jitlaħalħu
                     
                     
                        0,0015 %
                     
                     
                         
                     
                     
                         
                     
                  
         
            (*1)  Il-metilisotijażolinon huwa rregolat ukoll permezz tal-entrata 39 tal-Anness V f'taħlita mal-metilkloroisotijażolinon. Iż-żewġ entrati jeskludu lil xulxin: l-użu tat-taħlita tal-metilkloroisotijażolinon u tal-metilisotijażolinon mhuwiex kompatibbli mal-użu tas-sustanza metilisotijażolinon waħedha fl-istess prodott.”